**Årsmøde i Vejle jægerråd 20-01-2025**

**1) Valg af dirigent og rereferent**

Dirigent : Rasmus Palmelund

Referent : Jens Thorsen

**2) Valg af stemmetællere**

Stemmetællere. Jørn Pedersen og Jens Venø Kjellerup

**3) Aflæggelse af formandsberetning**

Jægerrådets formand trak sig før jul . Derfor er Kenneth Søbye fungerende formand.

Ny kasserer i Kreds 4 er Birthe M. Laursen fra Ringgive. Nye koordinatorer for hhv buejagt og nyjægere.

NST-brugerråd: Jens Venø er indvalgt i NST Trekantens brugerråd. Her har man afholdt en del nyjæger-jagter. Bortset fra dette kører Brugerrådene på lavt blus.

Den grønne Treparts-aftale betyder, at 250.000 ha ny skov skal etableres og 140.000 ha lavbundsjord udtages af landbrugsdrift. Jægerne står udenfor aftalen, så vi må selv søge indflydelse, når kommunerne i 2025 skal planlægge disse tiltag.

Internt i jægerrådet er der en god kommunikation og samarbejde om arrangementer, ligesom vi har den nødvendige kontakt til Vejle kommune.

Jens Tang orienterede om 2024´s råge- og skarv-regulering: Der er reguleret 278 råger på kommunens arealer. Flere kolonier, hvor der tidligere har været reguleret, er forsvundet. På kommunens arealer langs Vejle Å og Roden Å er der reguleret 81 skarver.

Mårhund v. Hans Bøtcher: Vejle Kommune har fået 34.000 kr til mårhundebekæmpelse fra NST. Disse midler er brugt til indkøb af kameraer. Der har været afholdt møde for interesserede mårhunde-jægere, hvor 16 jægere mødte op. Der blev udleveret 11 kameraer. I alt er der reguleret ca 60.000 mårhunde i Jylland siden arten indvandrede. I Vejle kommune blev der i 2024 reguleret 85 mårhunde. Miljøstyrelsen har i alt gennem årene indkøbt og udleveret 100 tons fiskepiller, og heraf er ca 10 tons kommet til Vejle. Hans efterlyser initiativer fra DJ vedrørende rekruttering af nye mårhundejægere, og Jørn Pedersen (HB) oplyser, at det begynder at halte med indberetningerne om regulerede mårhunde. FACE (European Federation for Hunting and Conservation) har tildelt Danmark en Biodiversitets-pris for bekæmpelse af invasive arter.

Frivillig Jagtprøve v. Rasmus Palmelund: Der har været afholdt frivillig jagtprøve 20/4-2024. Der var tilmeldt 29, hvoraf 26 mødte frem. Beståelses-procenten var kun på 30.8. Der afholdes atter frivillig jagtprøve 5/4-2025.

**4) Grønt råd ( Klima-, miljø- og naturforum)**

Jens Venø: der afholdes 2-3 årlige møder. I 2024 har der været afholdt besøg på kommunens nye Resourc-center. Generelt er der en god tone og en saglig debat i Rådet, og der er tanker om at afholde et fælles-møde med andre naturbruge-organisationer, for drøftelse af fælles interesser..

**5) Bestyrelsens sammensætning**

I.A.B.

**6) Valg af formand**

Ingen var interesserede i at overtage den ledige formandspost. Årsmødet bemyndigede bestyrelsen til at forsøge at finde et emne . Der indkaldes snarest til bestyrelsesmøde vedr. dette. Hans foreslog evt at efterlyse formandsemner i både repræsenterede og ikke-repræsenterede jagtforeninger i kommunen

**7) Indstilling af op til to kandidater til HB samt to HB suppleanter.**

Ikke aktuelt, da det ikke er valgår.

**8) Valg af repræsentanter og suppleanter til repræsentantskabsmøde 21/6**

Jæøgerrådet indstiller at Jægerrådets medlemmer udpeges. Årsmødet tilsluttede sig dette.

**9) Indkomne forslag**

Ingen indkomne forslag.

**10) Eventuelt**

Hvad ønsker forsamlingen at jægerrådet skal beskæftige sig med?

Jørn Pedersen orienterede om HB-arbejdet: der skal fokus på rekruttering og fastholdelse af medlemmer i DJ, og generel interesse-varetagelse.

Vedr. Den grønne Trepart: Løsninger skal laves lokalt, og det er her jægerrådet skal forsøge at få indflydelse. Der bliver jægerrepræsentanter i de lokale følgegrupper.